
 (identifikācijas Nr. RNP 2026/27) nolikums


7.pielikums
PROJEKTS
LĪGUMS Nr. _______
par pārtikas produktu piegādi

Rēzekne	                                                   	                                 Datums skatāms laika zīmogā
Daudzfunkcionālais sociālo pakalpojumu centrs “Vecružina”, reģistrācijas Nr.90000078104, <ar paraksta tiesībām apveltītās vai pilnvarotas personas amats, vārds, uzvārds> personā, kurš(-a) rīkojas uz <dokumenta nosaukums, kas piešķir pārstāvības tiesības> pamata, turpmāk – Pircējs, no vienas puses, un 
<uzvarējušā pretendenta nosaukums>, reģistrācijas Nr.<reģistrācijas numurs>, <pārstāvēt tiesīgas personas amats, vārds, uzvārds> personā, kurš(-a) rīkojas saskaņā ar <dokumenta nosaukums, kas piešķir pārstāvības tiesības>, turpmāk – Pārdevējs, no otras puses, 
abi kopā vai katrs atsevišķi turpmāk arī – Puses vai Puse, pamatojoties uz atklāta konkursa “Pārtikas  produktu piegāde Rēzeknes novada pašvaldības Daudzfunkcionālajam sociālo pakalpojumu centram “Vecružina” vajadzībām” (identifikācijas Nr. RNP 2026/27), turpmāk – Konkurss, rezultātiem iepirkuma priekšmeta daļā Nr.____ “<iepirkuma priekšmeta daļas nosaukums>” un Pārdevēja iesniegto piedāvājumu, noslēdz šo līgumu par sekojošo, turpmāk – Līgums. 
1. Līguma priekšmets
0. Pircējs pasūta un pērk, un Pārdevējs pārdod un piegādā Pircējam <pārtikas produktu nosaukums atbilstoši iepirkuma priekšmeta daļai, par kuru tiek slēgts līgums>, turpmāk – Preces, saskaņā ar Konkursā iesniegto Tehnisko un finanšu piedāvājumu (Līguma pielikumā Nr.1), kas ir Līguma neatņemama sastāvdaļa. 
0. Līguma pielikumā Nr.1 Preču daudzums ir norādīts kā plānotais daudzums, un Pircējam Līguma darbības laikā nav jāiegādājas viss plānotais Preču daudzums. 
1. Līgumcena un norēķinu kārtība
1. Saskaņā ar Līguma pielikumu Nr.1 līgumcena sastāda EUR _____ (<summa vārdiem>), neieskaitot pievienotās vērtības nodokli, turpmāk – PVN. PVN summa __% ir EUR _____ (<summa vārdiem>). 
1. Līguma pielikumā Nr.1 noteiktās Preču vienību cenas Līguma darbības laikā paliek nemainīgas.
1. Izrakstītajā Preču pavadzīmē obligāti jānorāda Līguma numurs un datums, piegādāto Preču nosaukums un daudzums.
1. Ar rēķina iesniegšanu Pircējam Līguma izpratnē saprotama rēķina iesniegšana strukturēta elektroniskā formātā Pircēja e-adresē: ____________. Pircējs pieņem elektroniskā veidā sagatavoto un izsniegto rēķinu, kas atbilst piemērojamajam elektroniskā rēķina standartam. 
1. Preču cenās ir iekļautas visas ar Preču pārdošanu un piegādi saistītās izmaksas: transporta izmaksas, izmaksas, kas saistītas ar Preču iekraušanu, izkraušanu, darbaspēka izmaksas, tehniskā nodrošinājuma un citas izmaksas. 
1. Puses vienojas, ka Pircējs samaksu par Precēm veic bezskaidras naudas norēķinu veidā ar bankas starpniecību uz Pārdevēja rēķinā norādīto bankas kontu 30 (trīsdesmit) dienu laikā pēc Pārdevēja izrakstīta rēķina saņemšanas. 
1. Par samaksas dienu ir uzskatāma diena, kurā Pircējs ir veicis pārskaitījumu.
1. Ja piegādātas nekvalitatīvas vai Līgumam, tā pielikumiem vai spēkā esošajiem normatīvajiem aktiem neatbilstošas Preces, par ko Līgumā noteiktajā kārtībā sastādīts pretenzijas akts, norēķināšanās par Preci notiek pēc tās apmaiņas pret kvalitatīvu un atbilstošu Līguma un spēkā esošo normatīvo aktu prasībām. 
1. Preču kvalitāte, garantija un apjoms
2. Piegādāto Preču kvalitātei jāatbilst Līguma, tā pielikumu, kā arī spēkā esošo normatīvo aktu prasībām.
2. Piegādes laikā Precēm jābūt fasētām atbilstoši normatīvo aktu prasībām, nodrošinot pilnīgu Preču drošību pret iespējamajiem bojājumiem, tās transportējot.
2. Pārdevējs, pārdodot un piegādājot Preci, bet vienlaikus nenodrošinot to atbilstību Līgumā, tā pielikumos un normatīvajos aktos noteiktajām prasībām, sedz zaudējumus par pārtikas aprites uzraudzības institūcijas konstatētajām neatbilstībām par produktu kvalitāti un neatbilstību Līguma, tā pielikumu un normatīvo aktu prasībām, produktu transportēšanas nosacījumiem, nenodrošinot Preces kvalitātei atbilstošu temperatūru, ieskaitot izdevumus par Preču iegādi par augstāku cenu no cita komersanta, gadījumos, ja tiek apturēta nekvalitatīvo Preču piegāde no Pārdevēja.
2. Pārdevējs garantē Preču derīguma termiņu no Preču nodošanas dienas saskaņā ar Preču dokumentāciju.
2. Pārdevējs piegādā Preces ne mazāk kā ar sekojošu derīguma termiņu:
4. ātri bojājošām Precēm derīguma termiņam Preču piegādes brīdī jābūt ne mazākam kā   3 (trīs) dienas;
4. Precēm, kas neatbilst Līguma 3.5.1.apakšpunktā noteiktajām Preču kategorijām, derīguma termiņam Preču piegādes brīdī jābūt ne mazākam kā 2/3 no ražotāja noteiktā kopējā derīguma termiņa.
2. Pārdevējs nav tiesīgs piegādāt Preces, kuru derīguma termiņš ir neatbilstošs Līguma vai tā pielikumu nosacījumiem.
4. Preču pieņemšana – nodošana
0. Pircējs veic Preču pasūtījumus atbilstoši savām vajadzībām.
0. Pārdevējs piegādā Preces nākamajā darba dienā no pasūtījuma saņemšanas dienas, uz adresi Ezera iela 23A, Vecružina, Silmalas pagasts, Rēzeknes novads, LV-4636.
0. Preču pasūtījums tiek veikts rakstiski, nosūtot pasūtījumu uz Pārdevēja norādītajiem saziņas līdzekļiem (e-pasts) vai telefoniski vismaz vienu darba dienu iepriekš.
0. Pasūtījumā Pircējs norāda Preču veidu, daudzumu, piegādes vietu un vēlamo piegādes laiku. 
0. Saņemot Preces, tiek noformēta abpusēji parakstīta pavadzīme. Pavadzīmē norādītajām Precēm ir jāsakrīt ar piegādāto Preču daudzumu un veidu. Piegādātām Precēm jābūt norādītam Preču sastāvam.
0. Pircējam ir tiesības pārliecināties par Preču atbilstību pasūtījumam 2 (divu) darba dienu laikā no Preču pieņemšanas. Ja tiek konstatēts, ka piegādātās Preces neatbilst Pircēja veiktajam pasūtījumam vai tiek konstatēti Preču defekti, bojājumi vai neatbilstība Līguma, tā pielikumu vai normatīvo aktu prasībām, Pircējam ir tiesības neparakstīt Preču pavadzīmi un izvirzīt Pārdevējam pretenzijas par piegādātām Precēm, sastādot pretenzijas aktu. Pircējs minēto aktu nekavējoties nosūta Pārdevējam uz  e-pasta adresi, bet oriģinālu nosūta pa pastu.
0. Ja Preču defektus nebija iespējams atklāt pieņemšanas laikā, bet tie tika konstatēti tikai atverot taru vai iepakojumu, vai uzsākot Preču lietošanu ēdienu pagatavošanai, tad pēc Pircēja uzaicinājuma Pārdevējam nekavējoties (ne vēlāk kā 24 (divdesmit četru) stundu laikā) jāierodas pie Pircēja defektu akta sastādīšanai, vai Pircējs to sastāda bez Pārdevēja klātbūtnes.
0. Pircējs, sastādot Līgumā noteiktos defektu aktus, tiesīgs Pārdevēja pārstāvja klātbūtnē vai, ja tas nav iespējams, bez šīs personas klātbūtnes, veikt foto fiksāciju un fotoattēlus vēlāk pievienot defektu aktam.
0. Pēc pretenzijas akta sastādīšanas Pārdevējs, nekavējoties sazinoties ar Pircēja pārstāvi, apņemas novērst pretenzijas aktā norādītos trūkumus Pircēja norādītajā termiņā. Ja Pārdevējs konstatētos trūkumus nenovērš Pircēja noteiktajā termiņā, Pārdevējs ir tiesīgs piemērot līgumsodu saskaņā ar Līguma noteikumiem, kā arī attiecīgas Preces iegādāties no cita komersanta, savukārt, Pārdevēja pienākums šādā gadījumā ir segt ar Preču iegādi saistītos zaudējumus.
0. Pircējam ir tiesības nepieņemt Pārdevēja piegādātās Preces, kas neatbilst pasūtījumam vai Līguma noteikumiem.
5. Pušu saistības
5.1. Pārdevējs garantē, ka Preces atbilst Pircēja izvirzītajām prasībām, Latvijas Republikas un Eiropas Savienības spēkā esošajos normatīvajos aktos noteiktajām kvalitātes un obligātā nekaitīguma prasībām.
5.2. Pārdevējs apņemas veikt regulāru Preču piegādi, savlaicīgi un kvalitatīvi atbilstoši Līguma, tā pielikumu un spēkā esošo normatīvo aktu prasībām.
5.3. Pārdevējs Līgumā noteiktajā kārtībā apņemas pieņemt atpakaļ Preces gadījumā, ja tās neatbilst Līguma, tā pielikumu vai spēkā esošo normatīvo aktu prasībām, sedzot Pircējam nodarītos zaudējumus¸ ieskaitot izdevumus par Preču iegādi par augstāku cenu no cita komersanta.
5.4. Ja Pārdevējs neievēro kādu no Līguma izrietošo saistību izpildes termiņu, tas par katru termiņa nokavējumu maksā Pircējam līgumsodu 0,5% (piecas desmitdaļas procenta) apmērā no kavētās saistības summas (ar PVN) par katru nokavēto dienu, kā arī sedz zaudējumus, kas Pircējam ir radušies saistībā ar pieļauto nokavējumu. Līgumsods nevar pārsniegt 10% (desmit procentus) no kavētās saistības summas (ar PVN). 
5.5. Gadījumā, ja Pārdevējs vienpusējā kārtā atkāpjas no Līguma, tas maksā Pircējam līgumsodu 10% (desmit procentu) apmērā no neizpildītās Līguma summas.
5.6. Pircējam ir tiesības ieturēt līgumsodu no Pārdevējam neapmaksāto rēķinu summas.
5.7. Pārdevējs apņemas Pircēja telpās un teritorijā ievērot ugunsdrošības, darba aizsardzības noteikumus. Pārdevējs uzņemas pilnu atbildību par minēto ārējo normatīvo aktu pārkāpumiem un to izraisītām sekām.
5.8. Pircējs apņemas veikt samaksu par kvalitatīvām, Līguma, tā pielikumu un spēkā esošo normatīvo aktu prasībām atbilstošām Precēm Līgumā noteiktajos termiņos un kārtībā.
5.9. Pircējam ir tiesības vienpusējā kārtā atkāpties no Līguma tajā noteiktajos gadījumos.
5.10. Pircējs apņemas, ciktāl tas ir atkarīgs no Pircēja, nodrošināt Pārdevējam pienācīgus apstākļus Preču nodošanai.
5.11. Pircējs Līguma ietvaros nav saistīts ar konkrētu Preču apjomu un veic pasūtījumus atbilstoši vajadzībām un finanšu iespējām, tai skitā ir tiesīgs atteikties no kādas pasūtījuma daļas.
5.12. Pircējs ir tiesīgs pieteikt pretenziju Pārdevējam vai atteikties no Preču pieņemšanas, ja Precēm konstatēti bojājumi vai Preces neatbilst Pircēja pasūtījumam, vai tiek konstatēti citi trūkumi.
5.13. Ja Pārdevējs neizpilda kādu no Līguma saistībām un pēc brīdinājuma saņemšanas turpina to nepildīt un/vai pieļauj pārkāpuma atkārtošanos, kā arī gadījumā, ja tiek uzsākts Pārdevēja maksātnespējas vai tiesiskās aizsardzības process, Pircējs vienpusējā kārtā izbeidz Līgumu, par to paziņojot Pārdevējam vismaz 14 (četrpadsmit) dienas iepriekš. 
5.14. Pircējam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvo aktu prasībām.
5.15. Ja Pircējs neievēro Līgumā noteikto norēķinu termiņu, tas maksā Pārdevējam līgumsodu 0,5% (piecas desmitdaļas procenta) apmērā no kavētā maksājuma summas (ar PVN) par katru nokavēto dienu. Līgumsods nevar pārsniegt 10% (desmit procentus) no kavētā maksājuma summas (ar PVN). 
5.16. Pircējs ir tiesīgs veikt piegādāto pārtikas produktu izcelsmes un kvalitātes pārbaudes.
5.17. Līgumsoda samaksa neatbrīvo Puses no saistību izpildes un ar saistību neizpildi nodarīto  zaudējumu atlīdzināšanas pienākuma.
5.18. Puses apņemas visu komerciālo un tehnisko informāciju, kas saņemta no otras Puses saistībā ar Līgumu, izmantot vienīgi Līguma mērķiem un neizpaust to trešajām personām. 
5.19. Piegādātājam ir jānodrošina, lai līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces un pakalpojumi. Pasūtītājam ir tiesības nepieņemt un neapmaksāt Pakalpojumus, kas veikti izmantojot šādas preces vai pakalpojumus. Gadījumā, ja Pasūtītājs konstatē, ka šādas preces vai pakalpojumi ir izmantoti Pakalpojumiem, kuri jau ir apmaksāti, Pasūtītājam ir tiesības pieprasīt atmaksāt samaksāto summu vai to atskaitīt no Piegādātājam paredzētā jebkura maksājuma.
6. Līguma termiņš, tā grozīšanas un izbeigšanas kārtība
6.1. Līgums stājas spēkā tā abpusējas parakstīšanas dienā un ir spēkā 24 (divdesmit četru) mēnešu laikā. 
6.2. Parakstot Līgumu, Puses ir vienojušās, ka tā izpildes termiņu, rakstveidā savstarpēji vienojoties, var pagarināt gadījumā, ja neatkarīgu no Pircēja iemeslu dēļ jaunas iepirkuma procedūras rezultātā netika noslēgts pārtikas produktu piegādes līgums, vai netika izmantota visa Līguma 2.1.punktā paredzētā līgumcena. Minētajos gadījumos Puses var pagarināt Līguma izpildes termiņu uz laiku, kamēr stāsies spēkā jaunas iepirkuma procedūras rezultātā noslēgts pārtikas produktu piegādes līgums.
6.3. Līgumu var grozīt vai papildināt, Pusēm rakstiski vienojoties, ievērojot Publisko iepirkumu likuma 61.pantā noteiktās prasības.
6.4. Puses, savstarpēji vienojoties, var izbeigt Līgumu pirms tā izpildes termiņa beigām. Šāda vienošanās noformējama rakstveidā un stājas spēkā pēc abpusējas parakstīšanas.
6.5. Pircējam ir tiesības vienpusēji izbeigt līgumu, rakstveidā par to paziņojot Pārdevējam vismaz 14 (četrpadsmit) dienas iepriekš, neizmaksājot Pārdevējam ar līguma izbeigšanu radušos zaudējumus, ja:
6.5.1. Pārdevējs neievēro Pušu noteiktos Preču piegādes un/vai nomaiņas termiņus un Pārdevēja nokavējums sasniedzis 3 (trīs) darba dienas, vai Pārdevēja nokavējums konstatēts vismaz         3 (trīs) reizes neatkarīgi no kavēto dienu skaita;
6.5.2. tiek konstatēts, ka piegādātās Preces neatbilst Līguma noteikumiem, ir nekvalitatīvas vai tiek konstatēti Preču slēptie defekti, un šādi gadījumi konstatēti vismaz 3 (trīs) reizes;
6.5.3. tiek konstatēts, ka Preces un/vai to piegāde rada/var radīt draudus Pircējam (piemēram, personu drošībai/veselībai);
6.5.4. Pārdevējam piemēroto līgumsodu summa ir sasniegusi 10% (desmit procentus) no Līguma 2.1.punktā noteiktās līgumcenas;
6.5.5. tiek uzsākts Pārdevēja maksātnespējas vai tiesiskās aizsardzības process; 
6.5.6. noskaidrojas, ka Pārdevējs nevar izpildīt Līgumu tādēļ, ka Līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.6.  Pārdevējam ir tiesības vienpusēji izbeigt Līgumu, ja Pircējs Līgumā noteiktajā termiņā nav veicis noteiktos maksājumus un maksājumu nokavējums pārsniedz 10 (desmit) dienas.

7. Apakšuzņēmēju nomaiņas un piesaistes kārtība
7.1. Ne vēlāk kā uzsākot Līguma izpildi, Pārdevējam jāiesniedz Preču piegādē iesaistīto apakšuzņēmēju saraksts (ja tādus plānots iesaistīt), norādot apakšuzņēmēja nosaukumu, kontaktinformāciju un to pārstāvēt tiesīgo personu. Pārdevējam jāpaziņo Pircējam par jebkurām minētās informācijas izmaiņām, tostarp, arī par apakšuzņēmēju, kas tiek vēlāk iesaistīts Preču piegādē.
7.2. Pārdevējs ir atbildīgs par Preču piegādē iesaistīto apakšuzņēmēju piegādāto Preču atbilstību Līguma noteikumiem.
7.3. Pārdevējs nav tiesīgs bez saskaņošanas ar Pircēju veikt apakšuzņēmēju nomaiņu un iesaistīt papildu apakšuzņēmējus Līguma izpildē.
7.4. Pircējs nepiekrīt apakšuzņēmēja nomaiņai, ja pastāv kāds no šādiem nosacījumiem:
7.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.4.2. tiek nomainīts apakšuzņēmējs, uz kura iespējām Konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Konkursā izraudzītais pretendents atsaucies, apliecinot savu atbilstību izvirzītajām prasībām, vai tas  atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
7.4.3. apakšuzņēmēja nomaiņas rezultātā tiktu izdarīti tādi grozījumi Pārdevēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajām prasībām.
7.5. Pārbaudot jaunā apakšuzņēmēja atbilstību, Pircējs piemēro Publisko iepirkumu likuma  42.panta noteikumus un izslēgšanas iemeslu pārbaudi veic tajā datumā, kad Pircējs lemj par atļaujas sniegšanu Pārdevējam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pircējam.
7.6. Pircējs pieņem lēmumu atļaut vai atteikt Pārdevēja apakšuzņēmēja nomaiņu vai jauna apakšuzņēmēja iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
8. Nepārvarama vara
8.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt, kurus Līguma slēgšanas brīdī nebija iespējams paredzēt, kas nav radušies Puses vai tās kontrolē esošas personas kļūdas vai rīcības dēļ, kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo, ja tie tiešā veidā ietekmējuši Pusi, kura atsaucas uz nepārvaramu varu.
8.2. Nepārvaramas varas apstākļu iestāšanās gadījumā Puses informē viena otru ne vēlāk kā             3 (triju) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
8.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to veikšanas kārtību.
8.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi (ja vien minētās problēmas neizriet tieši no nepārvaramas varas).
9. Citi noteikumi
9.1. Dokumenti, ziņas vai cita korespondence, kas nosūtīta uz Līgumā norādīto Puses adresi kā ierakstīts pasta sūtījums uzskatāma par paziņotu septītajā dienā pēc tā nodošanas pastā. 
9.2. No Pircēja Puses atbildīgā persona par Līguma izpildi ir <vārds, uzvārds>  tālrunis:<tālruņa numurs>, e-pasts: <e-pasta adrese>.
9.3. No Pārdevēja Puses atbildīgā persona par Līguma izpildi ir <vārds, uzvārds>  tālrunis: <tālruņa numurs>, e-pasts: <e-pasta adrese>.
9.4. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā.
9.5. Puses strīdus un domstarpības, kas varētu rasties vai radīsies starp Pusēm Līguma izpildes laikā, risina savstarpējo pārrunu ceļā. Ja vienošanās netiek panākta, strīdu risina atbilstoši Latvijas Republikā spēkā esošajiem normatīvajiem aktiem.
9.6. Līgums sagatavots latviešu valodā uz 7 (septiņām) lapām ar vienu pielikumu un parakstīts ar drošu elektronisko parakstu, kas satur laika zīmogu. Līguma noslēgšanas datums ir pēdējām elektroniskajam parakstam pievienotā laika zīmoga datums. Katras Puses rīcībā ir abpusēji elektroniski parakstīts Līgums. 
9.7. Līgumam tā noslēgšanas brīdī ir šāds pielikums – pielikums Nr.1 “Tehniskā specifikācija – Tehniskais un finanšu piedāvājums” (Excel formātā).

